**รายละเอียดโครงการ/กิจกรรม/มาตรการ**

1. **ชื่อโครงการ** : โครงการพัฒนาและส่งเสริมการปฏิบัติงานเพื่อป้องกันผลประโยชน์ทับซ้อน

**2**. **หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือ การปฏิบัติหน้าที่ในตำแหน่งการกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็น การปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของ เจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึง ประโยชน์ของตนเองหรือพวกพ้อง “ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตาม อำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงิน หรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัท จำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จาก ทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการ ดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการ ป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

ดังนั้น องค์การบริหารส่วนตำบลหนองไทร จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน แก่บุคลากรในองค์การบริหารส่วนตำบลหนองไทร เพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ ทับซ้อน ผ่านการประชุมผู้บริหารกับพนักงานส่วนตำบลหนองไทร เพื่อให้พนักงานทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

3.1 เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

3.2 เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลหนองไทร

3.3 เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลหนองไทร มีจิตสำนึก ค่านิยม และวัฒนธรรม เรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รับชัน มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

พนักงานส่วนตำบลและพนักงานจ้างองค์การบริหารส่วนตำบลหนองไทร

**5. พื้นที่ดำเนินการ**

องค์การบริหารส่วนตำบลหนองไทร

**6. วิธีการดำเนินการ**

จัดประชุมและให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

ปีงบประมาณ พ.ศ. 2561 – 2564 (ขยายกรอบเวลาถึงปีงบประมาณ ๒๕๖๕)

**8. งบประมาณในการดำเนินโครงการ**

ไม่ใช้งบประมาณ

**9. ผู้รับผิดชอบโครงการ**

สำนักปลัดองค์การบริหารส่วนตำบลหนองไทร

**10. ตัวชี้วัด/ผลลัพธ์**

10.1. พนักงานส่วนตำบลและพนักงานจ้างมีความเข้าใจเรื่องผลประโยชน์ทับซ้อน

10.2. พนักงานส่วนตำบลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงานไม่ยุ่ง เกี่ยวกับผลประโยชน์ทับซ้อน

ลงชื่อ ทิพรดา สงนอก ผู้เสนอโครงการ

 (นางทิพรดา สงนอก)

 รองปลัดองค์การบริหารส่วนตำบลหนองไทร

ลงชื่อ อนุรัตน์ สุทธิประภา ผู้เห็นชอบโครงการ

 (นายอนุรัตน์ สุทธิประภา)

 ปลัดองค์การบริหารส่วนตำบลหนองไทร

ลงชื่อ เขียว กอนสันเทียะ ผู้อนุมัติโครงการ

 (นายเขียว กอนสันเทียะ)

 นายกองค์การบริหารส่วนตำบลหนองไทร

ภาพประกอบ การอบรมกิจกรรมให้ความรู้โครงการพัฒนาและส่งเสริมการปฏิบัติงานเพื่อป้องกันผลประโยชน์ทับซ้อน เมื่อวันที่ ๑8 เมษายน ๒๕๖2 ณ ห้องประชุมองค์การบริหารส่วนตำบลหนองไทร อำเภอด่านขุนทด จังหวัดนครราชสีมา